Mastodonterne

Mastodonterne er en teatergruppe med hjemsted i Hillerød.
Gruppen opfører både børne- og voksenforestillinger og har siden år 2000 været et af de best sælgende teatre i Danmark med omkring 50.000 solgte billetter hvert år.

Historie

Opstart 
Foreningen Mastodonterne blev dannet den 16. april 1988, af en gruppe venner der havde en fælles interesse for teater og sang. De første år af Mastodonternes liv havde foreningen hjemsted i Fredensborg-Humlebæk Kommune, men i 2004 blev teatertruppen hentet til Hillerød af daværende borgmester Nick Hækkerup, som kunne lokke med øvelokaler, værksted og lagerplads til gruppens efterhånden ret omfangsrige scenografi- og kostumelager til gengæld for, at truppen også opførte forestillinger i Hillerød Kommune.

Klokkeren fra Notre Dame 
I 1999 indledte Mastodonterne et tæt samarbejde med komponisten og sangskriveren Sebastian, der udover at instruere truppens forestillinger også komponerede en ny musical – Klokkeren fra Notre Dame – specielt til Mastodonterne. Den havde urpremiere i Cirkusbygningen i København i 2002 og gjorde gruppen landskendt.

Egenkompositioner 
Udover at fremføre eksisterende værker har gruppen også haft premiere på originale forestillinger, oftest skrevet af foreningens formand, Steen Lünell. I 2012 havde gruppen verdenspremiere på Dracula, som blev spillet i Tivolis Koncertsal, og i 2022 havde gruppen premiere på musicalen Pinocchio på Royal Stage. Derudover har gruppen spillet en serie juleforestillinger om Nisserne i Julerød.

Mastodonternes opsætninger 1988 – 2023 
 1988 Skatteøen, Asminderød Skole
 1989 Det gode menneske fra Sezuan, Asminderød Skole
 1989 Sound of Music, Asminderød Skole
 1990 Annie, Asminderød Skole og Trommen
 1991 Piraterne fra Penzance, Asminderød Skole
 1992 Ronja Røverdatter, Asminderød Skole og Trommen
 1993 Oliver, Asminderød Skole og Trommen
 1994 Teatersport, Turné
 1995 Brødrene Løvehjerte", Asminderød Skole og Trommen
 1996 Cyrano, Turné
 1997 Tordenskjold, Turné
 1998 Which Witch, Turné
 1999 Ronja Røverdatter, Fredensborg Slotshave
 2000 Den nye Cyrano, Fredensborg Slotshave
 2000 Ronja Røverdatter, Cirkusbygningen
 2001 Den nye Cyrano, Cirkusbygningen
 2002 Klokkeren fra Notre Dame, Cirkusbygningen
 2002 Ronja Røverdatter, Cirkusbygningen og Vejle Musikteater
 2003 Pippi, Fredensborg Slotshave og Cirkusbygningen
 2004 Skatteøen, Fredensborg Slotshave og Tivolis Koncertsal
 2005 Nattergalen, Turné og FrederiksborgCentret
 2005 Pippi, Fredensborg Slotshave og Herning Kongrescenter
 2006 Les Misérables, FrederiksborgCentret
 2007 Pippi, Kulturkajen (Docken)
 2007 Peter Pan, FrederiksborgCentret og Tivolis Koncertsal
 2008 Cyrano, Ved slottet i Hillerød og Tivolis Koncertsal
 2009 Ronja Røverdatter, FrederiksborgCentret og Tivolis Koncertsal
 2010 Skønheden og Udyret, FrederiksborgCentret og Tap 1 (København)
 2011 Pippi, FrederiksborgCentret og Tivolis Koncertsal
 2012 Dracula, Tivolis Koncertsal og FrederiksborgCentret
 2013 Skatteøen, FrederiksborgCentret og Falconer Salen
 2014 Hodja fra Pjort, FrederiksborgCentret og Tivolis Koncertsal
 2015 Emil fra Lønneberg, FrederiksborgCentret og Tivolis Koncertsal
 2016 Shrek the Musical, FrederiksborgCentret og Tivolis Koncertsal
 2017 Skatteøen, FrederiksborgCentret og Tivolis Koncertsal
 2018 Askepot, FrederiksborgCentret og Cirkusrevyen, Dyrehavsbakken
 2019 Musical Highlights, FrederiksborgCentret
 2020 Gummi-T, Royal Stage
 2022 Pinocchio, Royal Stage og Cirkusrevyen, Dyrehavsbakken
 2023 Spamalot, Royal Stage

Eksterne henvisninger 
 Officiel hjemmeside

Amatørteater